*30/04/2020*

Καλημέρα σας, παιδιά!

**ΓΛΩΣΣΑ**

**Άσκηση 1:** Κλίνω τα αρσενικά ουσιαστικά, όπως το παράδειγμα.

*Είναι πολύ σημαντικό να προσέχετε τους τόνους, αλλά και τις καταλήξεις! Όσα περισσότερα ουσιαστικά κλίνουμε, τόσο λιγότερα λάθη θα κάνουμε, στη συνέχεια! Είναι θέμα εξάσκησης! Προτού προχωρήσετε στη λύση της άσκησης, διαβάστε 2-3 φορές το παράδειγμα φωναχτά.*

|  |
| --- |
| **ΕΝΙΚΟΣ ΑΡΙΘΜΟΣ** |
| **Ονομαστική** | ο άνεμος | ο θόρυβος | ο κάτοικος |
| **Γενική** | του αν**έ**μου |  |  |
| **Αιτιατική** | τον άνεμο |  |  |
| **Κλητική** | * άνεμε
 |  |  |

|  |
| --- |
| **ΠΛΗΘΥΝΤΙΚΟΣ ΑΡΙΘΜΟΣ** |
| **Ονομαστική** | οι άνεμοι  |  |  |
| **Γενική** | των αν**έ**μων  |  |  |
| **Αιτιατική** | τους ανέμους |  |  |
| **Κλητική** | * άνεμοι
 |  |  |

|  |
| --- |
| **ΕΝΙΚΟΣ ΑΡΙΘΜΟΣ** |
| **Ονομαστική** | ο ρινόκερος | ο αντίλαλος | ο ανθόκηπος |
| **Γενική** | του ρινόκερου |  |  |
| **Αιτιατική** | τον ρινόκερο |  |  |
| **Κλητική** | * ρινόκερε
 |  |  |

|  |
| --- |
| **ΠΛΗΘΥΝΤΙΚΟΣ ΑΡΙΘΜΟΣ** |
| **Ονομαστική** | οι ρινόκεροι  |  |  |
| **Γενική** | των ρινόκερων  |  |  |
| **Αιτιατική** | τους ρινόκερους |  |  |
| **Κλητική** | * ρινόκεροι
 |  |  |

**\* αντίλαλος** είναι η ηχώ!

**Άσκηση 2:** Γράφω τη γενική ενικού και πληθυντικού των παρακάτω αρσενικών ουσιαστικών.

|  |  |  |
| --- | --- | --- |
| **Ουσιαστικά** | **Γενική ενικού** | **Γενική πληθυντικού** |
| ο αδερφός | του αδερφού | των αδερφών |
| ο καιρός | του | των |
| ο γέρος | του | των |
| ο ήλιος | του | των |
| ο δήμαρχος | του | των |
| ο έμπορος | του | των |
| ο ανήφορος | του | των |
| ο κατήφορος | του | των |

**ΜΕΛΕΤΗ**

Αύριο είναι πρώτη του μήνα ή αλλιώς Πρωτομαγιά! Στην Ελλάδα αυτή τη μέρα δημιουργούμε στεφάνια από λουλούδια, τα οποία τοποθετούμε στις εξώπορτες των σπιτιών. (Αργότερα θα μάθετε το λόγο για τον οποίο την Πρωτομαγιά τη λέμε και εργατική Πρωτομαγιά).

Αν έχετε τη δυνατότητα να πάτε κάποια βόλτα (ή αν έχετε τόσες γλάστρες στα σπίτια σας!), μπορείτε να φτιάξετε ένα στεφάνι, με τη βοήθεια της οικογένειάς σας.

Αν δεν μπορείτε να βρείτε λουλούδια, μπορείτε να κατασκευάσετε ένα χάρτινο στεφάνι!

**ΔΙΑΔΙΚΑΣΙΑ**

**1ος τρόπος**

Ζωγραφίζουμε ό,τι λουλούδια θέλουμε εμείς! Όσο πιο πολλά, τόσο πιο ωραίο θα βγει το στεφάνι μας! Χρησιμοποιούμε έντονα χρώματα! Στη συνέχεια, φτιάχνουμε το στεφάνι και κολλάμε πάνω τα λουλουδάκια μας. Μια καλή σκέψη είναι να κάνετε το γύρω – γύρω του στεφανιού με σκληρό χαρτόνι (για παράδειγμα χαρτόνι από κούτα), να το βάψετε και πάνω να κολλήσετε τα λουλούδια!

Μη ξεχάσετε να βάλετε μία κορδέλα για να το κρεμάσετε!

**2ος τρόπος**

Κρατάμε το σκληρό περίγραμμα του στεφανιού και αντί να ζωγραφίσουμε λουλούδια, παίρνουμε μικρά κομμάτια από χρωματιστές κορδέλες και τα δένουμε, κάνοντας φιόγκους! Έτοιμο το στεφάνι μας! (Πάλι θα χρειαστεί να τοποθετήσετε μια κορδέλα για να μπορείτε να το κρεμάσετε!).

Ό,τι κι αν επιλέξετε να κάνετε, είμαι σίγουρη ότι θα το κάνετε πολύ ωραίο, αφού θα γίνει με αγάπη! Στεφάνια μπορείτε να κάνετε από οτιδήποτε θέλετε! Ακόμα και από καπάκια μπουκαλιών… Εσείς θα αποφασίσετε! Απλά, ό,τι κι αν κάνετε, ακόμα και αν είναι ένα στεφάνι ζωγραφισμένο στο χαρτί, μπορείτε να μου το στείλετε! Θα σας στείλω κι εγώ το δικό μου!

Παρακάτω σας δίνω κάποιες ιδέες για λουλούδια και πεταλούδες.

